stanford-oval/wikipedia huggingface dataset:
มอนสเตอร์สไตรก์

| มอนสเตอร์สไตรก์ |
| --- | --- |

ผู้พัฒนา: มิกซี
ผู้จัดจำหน่าย: มิกซี
ออกแบบ: โยชิกิ โอคาโมโตะ
เครื่องเล่น: ไอโอเอส, แอนดรอยด์
วางจำหน่าย: ไอโอเอสJP: 8 สิงหาคม พ.ศ. 2556 NA: 20 ตุลาคม พ.ศ. 2557 TW: 23 พฤษภาคม พ.ศ. 2557KOR: 6 พฤศจิกายน พ.ศ. 2557 แอนดรอยด์JP: 14 ธันวาคม พ.ศ. 2556 NA: 21 ตุลาคม พ.ศ. 2557 TW: 13 พฤษภาคม พ.ศ. 2557KOR: 16 พฤศจิกายน พ.ศ. 2557
แนว: ปริศนา, สวมบทบาท, ฟิสิกส์, กลยุทธ์
มอนสเตอร์สไตรก์ (ญี่ปุ่น: モンスターストライク; โรมาจิ: Monsutā Sutoraiku; อังกฤษ: Monster Strike) หรือ มอนซุโตะ (ญี่ปุ่น: モンスト; โรมาจิ: Monsuto; อังกฤษ: MonSt) เป็นเกมมือถือประเภทแอ็กชันสวมบทบาทเชิงฟิสิกส์ที่พัฒนาโดยบริษัทมิกซีและสตูดิโอในเครือเอกซ์แฟลก สำหรับมือถือพกพาในระบบปฏิบัติการแอนดรอยด์และไอโอเอส ร่วมสร้างตัวเกมโดยโยชิกิ โอคาโมโตะ รูปแบบการเล่นของเกมจะเป็นการตะลุยดันเจียนไปกับมอนสเตอร์เพื่อสะสมประสบการณ์ มอนสเตอร์นั้นสามารถวิวัฒนาการหรือรวมร่างได้ และในตัวเกมนั้นจะมีระบบกาชาเพื่อเปิดหาและสะสมมอนสเตอร์
ในวันที่ 30 มิถุนายน ปี พ.ศ. 2558 เกมมีรายได้ต่อวันประมาณ 4.2 ล้านดอลลาร์สหรัฐ และทำรายได้มากกว่า 1 พันล้านดอลลาร์สหรัฐ ในปี พ.ศ. 2558 ต่อมาทำรายได้เพิ่มขึ้นมากกว่า 1.3 พันล้านดอลลาร์สหรัฐ ในปี พ.ศ. 2559 และอีก 1.3 พันล้านดอลลาร์สหรัฐ ในปี พ.ศ. 2560  ในเดือน ตุลาคม ปี พ.ศ. 2561 เกมทำรายได้มากกว่า 7.2 พันล้านดอลลาร์สหรัฐ  ทำให้กลายเป็นแอปมือถือที่ทำรายได้สูงสุดตลอดกาลแทนที่ พัซเซิลแอนด์ดราก้อนส์
เกมได้ถูกดัดแปลงเป็นอนิเมะในปี พ.ศ. 2558 และในเดือน ธันวาคม ปี พ.ศ. 2558 อนิเมะของมอนสเตอร์สไตรก์ก็ได้พัฒนาเป็นเกมสำหรับเครื่องเล่นเกมพกพานินเท็นโด 3ดีเอส ต่อมาได้ถูกดัดแปลงเป็นภาพยนตร์ที่ชื่อว่า มอนสเตอร์สไตรก์ เดอะมูฟวี่ ปฐมบทแห่งการเริ่มต้น ได้ออกฉายในโรงภาพยนตร์ที่ประเทศญี่ปุ่นเมื่อวันที่ 10 ธันวาคม ปี พ.ศ. 2559 และภาพยนตร์เรื่องที่สองในชื่อ มอนสเตอร์สไตรก์ เดอะมูฟวี่ เหนือท้องฟ้า ได้ออกฉายในโรงภาพยนตร์ที่ประเทศญี่ปุ่นเมื่อวันที่ 5 ตุลาคม ปี พ.ศ. 2561
ระบบการเล่น

มอนสเตอร์สไตรก์ เป็นเกมตะลุยดันเจียนที่มีฟิสิกส์มาเกี่ยวข้องตอนเกมเริ่มต้นผู้เล่นจะได้รับ 3 มอนสเตอร์ที่จะต้องใช้ในการตะลุยดันเจียน มอนสเตอร์นั้นจะสามารถรวมร่างหรือวิวัฒนาการร่างได้ ผู้เล่นจะได้รับโกลด์, ไอเทม, และมอนสเตอร์จากการผ่านดันเจียนต่าง ๆ ผู้เล่นสามารถที่จะใช้มอนสเตอร์ของเพื่อนเป็นช่องที่ 4 ในการผ่านดันเจียน ระบบการเล่นจะคล้าย ๆ กับสนุกเกอร์ที่จะแทงมอนสเตอร์แทนลูกสนุกเกอร์และจะมีสนามเป็นสี่เหลี่ยมผืนผ้าเพื่อที่จะให้มอนสเตอร์กระแทกกำแพงไปมา ในแต่ละตาจะสามารถใช้มอนสเตอร์ได้ตามลำดับที่เรียงมาเท่านั้น และเป้าหมายของเกมคือจะต้องเล็งยิงมอนสเตอร์ไปกระแทกมอนสเตอร์ของศัตรูเพื่อสร้างความเสียหาย ถ้าเล็งยิงมอนสเตอร์ไปชนฝ่ายเดียวกันมอนสเตอร์ร่วมทีมจะเปิดใช้งาน ยูโจคอมโบ (ญี่ปุ่น: 友情コンボ; โรมาจิ: Yūjō Konbo; อังกฤษ: Bump Combo) ที่จะปล่อยระเบิด, ยิงลำแสง, ขีปนาวุธ, และอื่น ๆ เพื่อที่จะสร้างความเสียหายใส่มอนสเตอร์ฝ่ายตรงข้าม ซึ่งมอนสเตอร์ทุกตัวจะมีคอมโบมิตรภาพติดตัว ในแต่ละตามอนสเตอร์ของฝ่ายตรงข้ามจะนับถอยหลังเพื่อเริ่มการโจมตีที่สร้างความเสียหายให้กับมอนสเตอร์ของผู้เล่นหรือเพิ่มความอันตรายลงไปในสนาม มอนสเตอร์ของผู้เล่นยังมีความสามารถติดตัวหลายอย่างเช่น เกจ (ญี่ปุ่น: ゲージ; โรมาจิ: Gēji; อังกฤษ: Gauge) เป็นความสามารถติดตัวที่มีอยู่เฉพาะบางมอนสเตอร์ มันจะเป็นแถบสีที่อยู่บนสุดของหน้าจอ แถบสีจะโผล่ออกมาเมื่อทำการเล็งยิงมอนสเตอร์ ถ้าเกจถูกปล่อยตอนที่แถบสีเต็มจะสามารถเปิดใช้ความสามารถติดตัวที่จะเพิ่มความเสียหาย, รักษา, ป้องกันความเสียหาย, เป็นต้น รวมทั้งเพิ่มพลังโจมตีเล็กน้อย อบิลิตี (ญี่ปุ่น: アビリティ; โรมาจิ: Abiriti; อังกฤษ: Ability) จะคล้ายกับเกจแต่จะเปิดใช้ตามสถานการณ์ต่าง ๆ บางอบิลิตีจะเปิดใช้เฉพาะในตาที่เกจถูกปล่อยตอนที่แถบสีเต็ม และมอนสเตอร์ของผู้เล่นก็จะมีการนับถอยหลังเช่นเดียวกับศัตรูซึ่งจะเปิดใช้ความสามารถ สไตรก์ซูต (ญี่ปุ่น: ストライクショット; โรมาจิ: Sutoraiku Shotto; อังกฤษ: Strike Shot) ที่จะปล่อยความสามารถพิเศษของแต่ละมอนสเตอร์ออกมาและจะสร้างความเสียหายมหาศาล บอสในดันเจียนนั้นจะมีจุดอ่อนถ้าโจมตีโดนจุดอ่อนนั้นจะเพิ่มความเสียหายมากขึ้น มอนสเตอร์สไตรก์ มีระบบที่จะสามารถเล่นแบบร่วมมือกันกับเพื่อนหรือผู้เล่นอื่นสูงสุด 4 คน
มอนสเตอร์แต่ละตัวจะมีสเตตัส พลังชีวิต, พลังโจมตี, และความเร็ว เป็นของตัวเอง พลังชีวิตมอนสเตอร์ของผู้เล่นทั้งสามตัวและพลังชีวิตมอนสเตอร์ของเพื่อนหรือผู้ช่วยนั้นจะเอามารวมกันเป็นพลังชีวิตของผู้เล่น พลังโจมตีจะกำหนดความเสียหายที่มอนสเตอร์ของผู้เล่นทำกับมอนสเตอร์ของศัตรูและความเร็วจะกำหนดระยะทางการเคลื่อนที่ของมอนสเตอร์โดยใช้หน่วยเป็นกิโลเมตรต่อชั่วโมง ค่าสเตตัสเหล่านี้จะสามารถเพิ่มขึ้นได้โดยการเพิ่มเลเวลของมอนสเตอร์ผ่านการผสมมอนสเตอร์เข้าด้วยกัน นอกจากนี้ยังมีค่าลัก (ญี่ปุ่น: ラック; โรมาจิ: Rakku; อังกฤษ: Luck) มีสัญลักษณ์เป็นใบโคลเวอร์สี่แฉกที่จะกำหนดความเป็นไปได้ของรางวัลและโบนัสเมื่อสิ้นสุดภารกิจ
หลังจากที่เลี้ยงมอนสเตอร์ถึงขีดจำกัดเลเวลผู้เล่นสามารถเปลี่ยนร่างได้ซึ่งมีอยู่ทั้งหมดสามร่างดังต่อไปนี้ เปลี่ยนร่าง ชินกะ (ญี่ปุ่น: 進化; โรมาจิ: Shinka; อังกฤษ: Evolution) โดยใช้ ชินกะไอเทม (ญี่ปุ่น: 進化アイテム; โรมาจิ: Shinka Aitemu; อังกฤษ: Evolution Catalysts), เปลี่ยนร่าง คามิกะ (ญี่ปุ่น: 神化; โรมาจิ: Kamika; อังกฤษ: Ascension) มอนสเตอร์จะอยู่ในร่างที่แข็งแกร่งขึ้นไปอีกขั้นโดยการใช้มอนสเตอร์เป็นวัตถุดิบ และเปลี่ยนร่าง จูชิงกะ (ญี่ปุ่น: 獣神化; โรมาจิ: Jūshinka; อังกฤษ: Divination / Transcension) เป็นร่างที่เหนือกว่าชิกกะและคามิกะโดยการใช้ไอเทมหายากเป็นวัตถุดิบ มอนสเตอร์บางตัวเท่านั้นที่สามารถใช้ร่างนี้ได้
การร่วมมือ

มอนสเตอร์สไตรก์ ในทุก ๆ ปีจะมีการจับมือร่วมกับวิดีโอเกม, อนิเมะ, และมังงะแฟรนไชส์ ต่าง ๆ ที่จะมาพร้อมกับตัวละครและโหมดเนื้อเรื่องจากแฟรนไชว์ดังกล่าวมาใส่ในเกมและให้ผู้เล่นทำกิจกรรมหาตัวละครที่ชอบในแต่ละแฟรนไชส์ และนี้คือรายชื่อแฟรนไชส์ที่เคยร่วมมือกับมอนสเตอร์สไตรก์:
แร็กคูนราสคาล
ก็อตซิลลา
วีจัมป์
มอนสเตอร์ฮันเตอร์
ไลน์ป็อป
ปรสิต
เต่านินจา
โดราเอมอน
อีวานเกเลียน มหาสงครามวันพิพากษา
สตรีทไฟเตอร์
จอมโจรลูแปง
เซนต์เซย์ย่า
อุลตร้าแมน
มาร์เวลซัมซัม
คนเก่งทะลุโลก
ไฟนอลแฟนตาซี
ไพเรทส์ออฟเดอะแคริบเบียน
แขนกล คนแปรธาตุ
โมโนกาตาริ
ศึกตำนาน 7 อัศวิน
ฮันเตอร์ x ฮันเตอร์
สตาร์ วอร์ส
กินทามะ
ซอร์ดอาร์ตออนไลน์
ซามูไรพเนจร
มิกกี้ เมาส์
เซเลอร์มูน คริสตัล
ซิตี้ฮันเตอร์
ยูกิโอ เกมกลคนอัจฉริยะ
บลีช เทพมรณะ
อภินิหารหุ่นทะลวงสวรรค์
คิลลาคิล
มายฮีโร่ อคาเดเมีย
ภาคแยก > มอนสเตอร์สไตรก์ สเตเดียม

มอนสเตอร์สไตรก์ สเตเดียม เป็นเกมภาคแยกที่จะมุ่งเน้นไปยังผู้เล่นสู้กับผู้เล่น ทำออกมาเพื่อการแข่งขันกีฬาอิเล็กทรอนิกส์โดยเฉพาะ ในปี พ.ศ. 2561 ตัวเกมเป็นส่วนหนึ่งของงานแข่งขันเกมอีสปอร์ตเวิลด์แชมเปียนชีพ เป้าหมายของเกมคือจะแข่งกันเคลียร์ดันเจียนแบบเป็นทีมถ้าทีมไหนเคลียร์ดันเจียนเสร็จก่อนทีมนั้นเป็นฝ่ายชนะ
สื่อ > อนิเมะ

มอนสเตอร์สไตรก์ ได้รับการดัดแปลงเป็นอนิเมะในรูปแบบออริจินัลเน็ตแอนิเมชัน (โอเอ็นเอ) ที่ผลิตโดยอัลตราซุเปอร์พิเจอส์ และแอนิเมชันโดยสตูดิโอฮิบาริ เริ่มออกอากาศทางยูทูบเมื่อวันที่ 10 ตุลาคม พ.ศ. 2558 ในแต่ละตอนจะมีความยาวแค่ 8 นาทีเท่านั้น  เนื้อเรื่องจะมุ่งเน้นไปที่เร็น โฮมุระเด็กนักเรียนมัธยมต้นที่เพิ่งย้ายกลับไปบ้านเกิดที่คามิโนฮาระด้วยกันกับแม่และน้องสาว แต่เขากลับไม่มีความทรงจำตอนที่อยู่ในคามิโนฮาระหลงเหลืออยู่เลย หลังจากที่ย้ายเข้าโรงเรียนใหม่เร็นเอามือถือที่พังไปซ่อมแล้วต่อมาพบว่ามีแอปที่ชื่อ มอนสเตอร์สไตรก์ ติดตั้งอยู่ เร็นได้เปิดแอปดังกล่าวแล้วก็ได้รู้ว่าเป็นเกมแต่จู่ ๆ ชายแปลกหน้าที่อยู่ข้างหลังพูดคำว่า สเตจ แล้วมอนสเตอร์ก็ปรากฏตัวขึ้นมาและทำการโจมตีเร็น หลังจากนั้นเร็นหนีไปตั้งหลักแล้วได้ทำการอัญเชิญมอนสเตอร์จากมือถือที่ชื่อว่า โอรากอน แต่ดันเป็นมอนสเตอร์ตัวเล็ก ๆ โอรากอนบอกให้เร็นเหนี่ยว สไตรก์ริง ออกไปแต่เร็นไม่มีเลยทำให้ควบคุมมอนสเตอร์ไม่ได้ แล้วเพื่อนร่วมชั้นที่ชื่อมิซูซาว่า อาโออิ ก็ปรากฏตัวออกมาช่วยเร็นและนำสไตรก์ริงมาให้ หลังจากที่เร็นสวมสไตรก์ริงในนิ้วชี้เร็นเปลี่ยนไปเป็นคนละคนและทำให้จัดการกับมอนสเตอร์ของคนแปลกหน้าได้สำเร็จ
สื่อ > ภาพยนตร์ > มอนสเตอร์สไตรก์ เดอะมูฟวี่ ปฐมบทแห่งการเริ่มต้น

เป็นภาพยนตร์ที่อิงเนื้อเรื่องมาจากอนิเมะมอนสเตอร์สไตรก์ที่มีเร็น โฮมุระเป็นตัวละครหลัก ออกฉายในโรงภาพยนตร์ที่ประเทศญี่ปุ่นเมื่อวันที่ 10 ธันวาคม พ.ศ. 2559 โดยวอร์เนอร์บราเธอส์
สื่อ > ภาพยนตร์ > มอนสเตอร์สไตรก์ เดอะมูฟวี่ เหนือท้องฟ้า

เป็นภาพยนตร์เรื่องที่สองของมอนสเตอร์สไตรก์ซึ่งจะแตกต่างจากภาพยนตร์เรื่องแรกตรงที่ไม่ได้อิงเนื้อเรื่องมาจากอนิเมะแต่จะเป็นเรื่องราวใหม่ของเด็กหนุ่มที่ชื่อมาซาทากะ คุโบตะ ออกฉายในโรงภาพยนตร์ที่ประเทศญี่ปุ่นเมื่อวันที่ 5 ตุลาคม พ.ศ. 2561
สื่อ > เทรดดิงการ์ดเกม

มอนสเตอร์สไตรก์การ์ดเกม เป็นเทรดดิงการ์ดเกมสัญชาติญี่ปุ่นที่ผู้เล่นสามารถเล่นได้สูงสุดถึง 4 คน ได้ทำการเผยแพร่เมื่อวันที่ 2 มีนาคม พ.ศ. 2561
สื่อ > เกมอื่น > มอนสเตอร์สไตรก์ MULTI BURST

มอนสเตอร์สไตรก์ MULTI BURST เป็นเกมอาร์เคดที่ร่วมกันพัฒนาโดยโคนามิและมิกซี เริ่มให้บริการเมื่อวันที่ 19 มีนาคม พ.ศ. 2558 ระบบการเล่นเป็นแบบสองปะทะสองแท็กแบตเทิลเป้าหมายของเกมคือถ้ากำจัดหัวหน้าทีมของฝ่ายศัตรูได้ก่อนฝ่ายนั้นก็เป็นฝ่ายชนะ ตัวเกมได้ปิดให้บริการเมื่อวันที่ 20 กรกฎาคม พ.ศ. 2560
สื่อ > เกมอื่น > มอนสเตอร์สไตรก์ (3DS)

มอนสเตอร์สไตรก์ในฉบับนินเท็นโด 3ดีเอส ออกจำหน่ายที่ประเทศญี่ปุ่นและทวีปเอเซียเมื่อวันที่ 17 ธันวาคม พ.ศ. 2558 เนื้อเรื่องจะเกี่ยวโยงกับอนิเมะมอนสเตอร์สไตรก์ที่มีเร็น โฮมุระเป็นตัวละครหลัก และเมื่อวันที่ 21 ธันวาคม พ.ศ. 2558 เอกซ์แฟลกสตูดิโอในเครือบริษัทมิกซีได้ประกาศว่าเกมมียอดส่งถึง 1 ล้านชุด
การพัฒนา

มอนสเตอร์สไตรก์ ได้เปิดตัวครั้งแรกที่ประเทศญี่ปุ่นในเดือน กันยายน ปี พ.ศ. 2556 และภายในเดือน พฤศจิกายน ปี พ.ศ. 2556 หลังจากที่แอปเป็นที่นิยมในไอโอเอสแอปสไตร์เกมได้ช่วยมิกซีเอาไว้จากการแข่งขันที่รุนแรงซึ่งเดิมทีเป็นเว็บเครือข่ายสังคม ในเดือน กันยายน ปี พ.ศ. 2557 มิกซีได้ประกาศว่าจะเปิดตัวเกมในต่างประเทศที่ทวีปอเมริกาเหนือและประเทศเกาหลี แต่ก็ได้ปิดให้บริการตัวเกมในฉบับเกาหลีเมื่อวันที่ 30 พฤศจิกายน ปี พ.ศ. 2559  และปิดให้บริการตัวเกมในฉบับอเมริกาเหนือเมื่อวันที่ 1 สิงหาคม ปี พ.ศ. 2560 เอกซ์แฟลกสตูดิโอในเครือของบริษัท มิกซีได้ประกาศเปิดให้บริการที่ประเทศจีนแผ่นดินใหญ่อีกครั้งเมื่อวันที่ 11 สิงหาคม ปี พ.ศ. 2560  หลังจากยุติให้บริการเมื่อวันที่ 19 ตุลาคม ปี พ.ศ. 2558
การตอบรับ

ในช่วงเดือน กรกฎาคม ถึง กันยายน ปี พ.ศ. 2557 เกมทำรายได้รวม 19.4 พันล้านเยน (161 ล้านดอลลาร์สหรัฐ) ซึ่งคิดเป็น 90% ของรายได้รวมของมิกซีในไตรมาสนี้ รายได้ของเกมเพิ่มขึ้นเป็น 30 พันล้านเยน (283 ล้านดอนลาร์สหรัฐ) ในไตรมาสถัดไปในเดือน ตุลาคม ถึง ธันวาคม ปี พ.ศ. 2557 ในช่วงปลายปี พ.ศ. 2557 เกมได้ขึ้นแท่นแทน พัซเซิลแอนด์ดราก้อนส์ ทำให้เป็นแอปมือถือที่ทำรายได้มากที่สุดของประเทศญี่ปุ่น และมีรายได้มากกว่า 40 พันล้านเยน (333.8 ล้านดอลลาร์สหรัฐ) ต่อไตรมาสในช่วงเดือน มกราคม ถึง มีนาคม ปี พ.ศ. 2558 ในเดือน มีนาคม ปี พ.ศ. 2558 มอนสเตอร์สไตรก์ มียอดดาวน์โหลดมากกว่า 30 ล้านครั้งและมีรายได้ต่อวันประมาณ 3.8 ล้านดอลลาร์สหรัฐ ในช่วงเดือน เมษายน ถึง มิถุนายน ปี พ.ศ. 2558 รายได้ของเกมเพิ่มขึ้นเป็น 47 พันล้านเยน (378 ล้านดอลลาร์สหรัฐ) ต่อไตรมาส ในวันที่ 30 มิถุนายน ปี พ.ศ. 2558 รายได้ต่อวันสูงถึง 4.2 ล้านดอลลาร์สหรัฐ ในระหว่างเดือน เมษายน ถึง ธันวาคม ปี พ.ศ. 2558 เกมทำรายได้มากกว่า 135 พันล้านเยน (1.224 พันล้านดอลลาร์สหรัฐ)
มอนสเตอร์สไตรก์เป็นเกมมือถือที่ทำรายได้สูงสุด ในปี พ.ศ. 2559 และสร้างรายได้ประมาณ 1.3 พ้นล้านดอลลาร์สหรัฐต่อปีมากกว่า โปเกมอน โก และ แคลชรอยัล ทำรายได้เพิ่มอีก 1.3 พ้นล้านดอลลาร์สหรัฐ ในปี พ.ศ. 2560 ซึ่งเป็นปีที่มอนสเตอร์สไตรก์อยู่อันดับสามของเกมมือถือที่ทำรายได้สูงสุดถัดจาก อารีนาออฟเวเลอร์ และ แฟนตาซีเวสต์วอร์ดเจอร์นีย์ ในประเทศญี่ปุ่นเกมสร้างรายได้ประมาณ 104.1 พ้นล้านเยน (943 ล้านดอลลาร์สหรัฐ) ในระหว่างเดือน มกราคม ปี พ.ศ. 2560 และวันที่ 3 ตุลาคม ปี พ.ศ. 2560 ในเดือน พฤษภาคม ปี พ.ศ. 2561 เกมมีผู้เล่นทั่วโลกมากกว่า 45 ล้านคน ในเดือน ตุลาคม ปี พ.ศ. 2561 เกมทำรายได้มากกว่า 7.2 พันล้านดอลลาร์สหรัฐ ทำให้กลายเป็นแอปมือถือที่ทำรายได้สูงสุดตลอดกาลแทนที่ พัซเซิลแอนด์ดราก้อนส์

ความนิยมของเกมทำให้นำไปสู่ความร่วมมือกับ ธนาคารซูมิโตโม มิตซุย แบงค์กิ้ง คอร์ปอเรชั่น ในการออกแบบบัตรเครดิตวีซาลายมอนสเตอร์สไตรก์ที่ประเทศญี่ปุ่นในปี พ.ศ. 2558
แหล่งข้อมูลอื่น

เว็บไซต์ทางการ
เว็บไซต์ทางการ อนิเมะ
เว็บไซต์ทางการ เกมสะสมการ์ด
เว็บไซต์ทางการ ภาคแยก
มอนสเตอร์สไตรก์ ที่วิเกีย
วอลเลย์บอลชายชิงแชมป์นอร์เซกา 1977

| รายละเอียด |
| --- | --- |
ประเทศเจ้าภาพ:  สาธารณรัฐโดมินิกัน
วันที่: 23–30 เมษายน
ทีม: 9
ชนะเลิศ:  คิวบา (สมัยที่ 4th)
← ก่อนหน้าถัดไป →
วอลเลย์บอลชายชิงแชมป์นอร์เซกา 1977 (1977 Men's NORCECA Volleyball Championship) เป็นครั้งที่ห้าของการแข่งขัน ระหว่างวันที่ 23–30 เมษายน ณ ซานโตโดมิงโก, สาธารณรัฐโดมินิกัน
อันดับการแข่งขัน

| อันดับ | ทีม |
| --- | --- |
1 !:  คิวบา
2 !:  เม็กซิโก
3 !:  แคนาดา
4:  ปวยร์โตรีโก
5:  สหรัฐ
6:  เฮติ
7:  สาธารณรัฐโดมินิกัน
8:  เนเธอร์แลนด์แอนทิลลีส
9:  หมู่เกาะเวอร์จินของสหรัฐ
วอลเลย์บอลชายชิงแชมป์นอร์เซกา 1987

| รายละเอียด |
| --- | --- |
ประเทศเจ้าภาพ:  คิวบา
วันที่: 12–19 มิถุนายน
ทีม: 10
ชนะเลิศ:  คิวบา (สมัยที่ 7th)
← ก่อนหน้าถัดไป →
วอลเลย์บอลชายชิงแชมป์นอร์เซกา 1987 (1987 Men's NORCECA Volleyball Championship) เป็นครั้งที่สิบของการแข่งขัน ระหว่างวันที่ 12–19 มิถุนายน ณ ฮาวานา, คิวบา
อันดับการแข่งขัน

| อันดับ | ทีม |
| --- | --- |
1 !:  คิวบา
2 !:  สหรัฐ
3 !:  แคนาดา
4:  สาธารณรัฐโดมินิกัน
5:  เม็กซิโก
6:  ปวยร์โตรีโก
7:  ปานามา
8:  กัวเตมาลา
9:  นิการากัว
10:  หมู่เกาะเวอร์จินของสหรัฐ
ระยะทาง

บุคคลยืนอยู่ในระยะทางต่างๆ กัน
ระยะทาง หมายถึงตัวเลขที่อธิบายว่า วัตถุแต่ละอย่างอยู่ห่างกันเท่าไรในช่วงเวลาหนึ่ง ในทางฟิสิกส์ ระยะทางอาจหมายถึงความยาวทางกายภาพ ระยะเวลา หรือการประมาณค่าบนสิ่งที่พิจารณาสองอย่าง ส่วนทางคณิตศาสตร์จะพิจารณาอย่างเฉพาะเจาะจงมากกว่า โดยทั่วไปแล้ว "ระยะทางจาก A ไป B" มีความหมายเหมือนกับ "ระยะทางระหว่าง A กับ B" ระยะทางมีปริมาณเป็นขนาดเพียงอย่างเดียว เพราะเป็น ปริมาณสเกลาร์
คณิตศาสตร์ > เรขาคณิต

ในเรขาคณิตสัมบูรณ์ (absolute geometry) ระยะทางที่น้อยที่สุดระหว่างจุดสองจุด คือความยาวของส่วนของเส้นตรงที่เชื่อมระหว่างจุดเหล่านั้น
ในเรขาคณิตเชิงพีชคณิต (algebraic geometry) เราสามารถหาระยะทางระหว่างจุดสองจุดบนระนาบ xy โดยใช้สูตรต่อไปนี้ ระยะทางจาก (x1, y1) ไปยัง (x2, y2) คำนวณได้จาก
และในกรณีเดียวกัน ระยะทางจาก (x1, y1, z1) ไปยัง (x2, y2, z2) บนปริภูมิสามมิติ คำนวณได้จาก
ซึ่งสามารถพิสูจน์ได้ง่ายโดยการสร้างรูปสามเหลี่ยมมุมฉาก แล้วคำนวณหาความยาวของด้านตรงข้ามมุมฉาก (hypotenuse) โดยใช้ทฤษฎีบทพีทาโกรัส
ในการศึกษาเรขาคณิตในระดับที่ซับซ้อน เราจะเรียกการหาระยะทางแบบนี้ว่าเป็น ระยะทางแบบยุคลิด (Euclidean distance) ซึ่งขยายผลมาจากทฤษฎีบทพีทาโกรัส แต่จะไม่ครอบคลุมถึงเรขาคณิตนอกแบบยุคลิด (non-Euclidean geometry) สูตรการหาระยะทางข้างต้นสามารถนำไปประยุกต์ใช้กับความยาวส่วนโค้ง (arc length) ได้ด้วย
คณิตศาสตร์ > กรณีทั่วไป

ฟังก์ชันระยะทาง d บนเซต M ที่เป็นเซตของจุด กำหนดขึ้นโดยที่ d : M×M → ℝ จะทำให้เงื่อนไขต่อไปนี้เป็นจริง
d(x, y) ≥ 0 และ d(x, y) = 0 ก็ต่อเมื่อ x = y (ระยะทางระหว่างจุดสองจะเป็นจำนวนบวก และจะเป็นศูนย์ก็ต่อเมื่ออยู่ที่จุดเดียวกัน)
d(x, y) = d(y, x) (ระยะทางระหว่างจุดสองจุดจะเท่ากันโดยไม่คิดทิศทาง)
d(x, z) ≤ d(x, y) + d(y, z) (ระยะทางระหว่างจุดสองจุด จะสั้นกว่าหรือเท่ากับระยะทางรวมที่ผ่านจุดอื่น)
ซึ่งฟังก์ชันระยะทางจะก่อให้เกิดปริภูมิอิงระยะทาง (metric space) ที่ประกอบด้วยคู่อันดับ (M, d)
ระยะทางกับระยะกระจัด

ระยะทางเป็นปริมาณสเกลาร์ที่ไม่สามารถเป็นจำนวนลบ และมีเพียงขนาด (magnitude) ในขณะที่ระยะกระจัด (displacement) จะเทียบเท่ากับปริมาณเวกเตอร์ที่มีทั้งขนาดและทิศทาง
ระยะทางที่นับโดยยานพาหนะ (ด้วยมาตรระยะทาง) หรือโดยคน สัตว์ สิ่งของ ฯลฯ ควรแยกแยะออกจากระยะกระจัดระหว่างจุดเริ่มต้นถึงจุดสิ้นสุด ถึงแม้ว่าจะหมายถึงระยะทางที่สั้นที่สุดก็ตาม เนื่องจากเส้นทางอาจมีการวนรอบ ซึ่งจุดสิ้นสุดสามารถเป็นจุดเดียวกับจุดเริ่มต้นก็ได้
แหล่งข้อมูลอื่น

ระยะทางระหว่างพิกัดภูมิศาสตร์ สำหรับดาวเคราะห์ในระบบสุริยะ
การเปรียบเทียบระหว่างระยะทาง (สีม่วง) กับระยะกระจัด (สีเขียว)
รายชื่อหลอดเลือดแดงของร่างกายมนุษย์

นี่คือรายชื่อหลอดเลือดแดงของร่างกายมนุษย์
หลอดเลือดแดงเอออร์ตา
หลอดเลือดแดงของศีรษะและคอ
หลอดเลือดแดงร่วมข้างคอ
ความเกี่ยวพัน
หลอดเลือดแดงข้างคอนอก
สามเหลี่ยมคอ
หลอดเลือดแดงข้างคอใน
หลอดเลือดแดงของสมอง
หลอดเลือดแดงของแขน
หลอดเลือดแดงใต้กระดูกไหปลาร้า (ซับคลาเวียน)
รักแร้
หลอดเลือดแดงรักแร้
หลอดเลือดแดงแขน (เบรเกียล)
หลอดเลือดแดงกระดูกปลายแขนท่อนนอก (เรเดียล)
หลอดเลือดแดงกระดูกปลายแขนท่อนใน (อัลนา)
หลอดเลือดแดงของลำตัว
หลอดเลือดแดงเอออร์ตาส่วนลง
หลอดเลือดแดงเอออร์ตาช่องอก
หลอดเลือดแดงเอออร์ตาท้อง
หลอดเลือดแดงตะโพกร่วม
หลอดเลือดแดงตะโพกใน
หลอดเลือดแดงตะโพกนอก
หลอดเลือดแดงของขา
หลอดเลือดแดงโคนขา
แอ่งขาพับ
หลอดเลือดแดงขาพับ
หลอดเลือดแดงกระดูกแข้งหน้า
หลอดเลือดแดงด้านบนเท้า
หลอดเลือดแดงกระดูกแข้งหลัง
แผนภาพ

| หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ |   |   |   |   |   |   | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง |   |   |   |   |   |   |   |   |   |   |   |   |  |  |
| หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ | หลอดเลือดแดงขาพับ |   |   |   |   |   |   | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง | หลอดเลือดแดงกระดูกน่อง |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า |   |   |   |   |   |   | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง |   |   |   |   |   |   |   |   |   |   |   |   |  |  |
| หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า | หลอดเลือดแดงกระดูกแข้งหน้า |   |   |   |   |   |   | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง | หลอดเลือดแดงกระดูกแข้งหลัง |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
| หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า | หลอดเลือดแดงด้านบนเท้า |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |
วัดถ้ำเขาปรางค์

| วัดถ้ำเขาปรางค์ |
| --- | --- |

ที่ตั้ง: ตำบลนิคมลำนารายณ์ อำเภอชัยบาดาล จังหวัดลพบุรี
ประเภท: วัดราษฎร์
นิกาย: ธรรมยุติกนิกาย
เจ้าอาวาส: หลวงพ่อสุวัฒน์ คัมภีร์ปัญโญ
 สถานีย่อยพระพุทธศาสนา
วัดถ้ำเขาปรางค์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนิคมลำนารายณ์ อำเภอชัยบาดาล จังหวัดลพบุรี
แต่เดิมบริเวณนี้เรียกว่า เขาล้อมฟาง จนเมื่อประมาณ พ.ศ. 2516 หลวงพ่อสุวัฒน์ คัมภีร์ปัญโญ (เจ้าอาวาสของวัดเขาปรางค์ในปัจจุบัน) เป็นลูกศิษย์ของหลวงพ่อลี ธัมมธโร วัดอโศการาม ได้ธุดงค์มาถึงที่นี่และเห็นว่าที่นี่เหมาะสมกับการปฏิบัติธรรม สมควรแก่การสร้างวัดขึ้น จนตั้งเป็นวัดเมื่อวันที่ 12 กุมภาพันธ์ พ.ศ. 2531 ได้รับพระราชทานวิสุงคามสีมาเมื่อวันที่ 23 กันยายน พ.ศ. 2539
จุดเด่นของวัดคือพระพุทธรูปปางปฐมเทศนา หรือ ปางแสดงธรรมจักร ขนาดกว้าง 32 เมตร สูง 56 เมตร อยู่ในพระอิริยาบถนั่งขัดสมาธิ พระหัตถ์ขวายกขึ้น จีบนิ้วเป็นรูปวงกลม พระหัตถ์ซ้ายยกขึ้นประคอง มีเครื่องประกอบเป็นวงล้อธรรมจักรและฉัตรด้านบนสุด สร้างขึ้นเมื่อ พ.ศ. 2557 โดยมีบันไดพญานาคเจ็ดเศียรให้ขึ้นไปชมวิวบริเวณลานรอบฐานองค์พระ นอกจากนั้นวัดยังมี เจดีย์เก้ายอด หรือ นวโลกุตระเจดีย์ ที่เป็นพระเจดีย์ที่ประดิษฐานพระบรมสารีริกธาตุและอัฐิธาตุของพระคณาจารย์สายกรรมฐานอยู่บนยอดเจดีย์
รายชื่อแหล่งมรดกโลกในประเทศบูร์กินาฟาโซ

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศบูร์กินาฟาโซทั้งสิ้น 4 แหล่ง ประกอบด้วยแหล่งมรดกโลกทางวัฒนธรรม 3 แหล่ง แหล่งมรดกโลกทางธรรมชาติ 1 แหล่ง
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางวัฒนธรรม

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| ซากโบราณสถานลอรอเปนี |  | แคว้นซูว์ดูแอ็สต์ | วัฒนธรรม: (iii) | 1.113; พื้นที่กันชน 278.4 | 2552/2009 |  | 1225 |
| แหล่งโลหกรรมเหล็กโบราณแห่งบูร์กินาฟาโซ |  | แคว้นซ็องทร์-นอร์, แคว้นนอร์, แคว้นบุกล์ดูว์มูอูน และแคว้นโอ-บาแซ็ง | วัฒนธรรม: (iii), (iv), (vi) | 122.3; พื้นที่กันชน 797.5 | 2562/2019 |  | 1602 |
| ราชสำนักตีเยเบเล |  | แคว้นซ็องทร์-ซูด | วัฒนธรรม: (iii) | 1.84; พื้นที่กันชน 14.12 | 2567/2024 |  | 1713 |
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางธรรมชาติ

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| กลุ่มอุทยานดูเบลอเว-อาร์ลี-แปนจารี (ร่วมกับไนเจอร์และเบนิน) |  | แคว้นแอ็สต์ | ธรรมชาติ: (ix), (x) | 1,714,831; พื้นที่กันชน 1,101,221 | 2539/1996; เพิ่มเติม 2560/2017 | ขึ้นทะเบียนเป็นแหล่งมรดกโลกของประเทศบูร์กินาฟาโซเมื่อ พ.ศ. 2560 | 749 |
สถานที่ที่ได้ขึ้นบัญชีรายชื่อเบื้องต้น

ประเทศบูร์กินาฟาโซมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง
รอยัล แฟมิลี (ภาพยนตร์)

British television documentary
| รอยัล แฟมิลี |
| --- | --- |
เขียนโดย: แอนโทนี่ เจย์
กำกับโดย: ริชาร์ด คอสตัน
แสดงนำ:   สมเด็จพระราชินีนาถเอลิซาเบธที่ 2  เจ้าชายฟิลิป ดยุกแห่งเอดินบะระ  เจ้าฟ้าชายชาลส์ มกุฎราชกุมาร  เจ้าฟ้าหญิงแอนน์ พระราชกุมารี 
บรรยายโดย: ไมเคิล แฟลนเดอร์ส
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ
การผลิต
ผู้อำนวยการสร้าง: ริชาร์ด คอสตัน
ความยาวตอน: 110 นาที
บริษัทผู้ผลิต: บีบีซี, ไอทีวี
ออกอากาศ
เครือข่าย: บีบีซีวัน, บีบีซีทู, ไอทีวี
ออกอากาศ: 21 มิถุนายน ค.ศ. 1969
รอยัล แฟมิลี (อังกฤษ: Royal Family) เป็นสารคดีทางโทรทัศน์ของอังกฤษเกี่ยวกับครอบครัวของสมเด็จพระราชินีนาถเอลิซาเบธที่ 2 ออกอากาศทางบีบีซีวัน และ ไอทีวี ในเดือนมิถุนายน ค.ศ. 1969 ภาพยนตร์เรื่องนี้ดึงดูดผู้ชมกว่า 38 ล้านคนในสหราชอาณาจักร และจำหน่ายไปทั่วโลกและมีผู้ชมประมาณ 350 ล้านคน  ต่อมาสมเด็จพระราชินีได้ทรงสั่งห้ามฉายภาพยนตร์เรื่องนี้  มันไม่ได้ฉายทางทีวีอังกฤษตั้งแต่ปี ค.ศ. 1977 และการเข้าถึงเพื่อดูภาพยนตร์เรื่องนี้ถูกจำกัดอย่างมาก ในช่วงต้นปี ค.ศ. 2019 ได้พบการรั่วไหลและมีการเผยแพร่ทางอินเทอร์เน็ต  ภาพยนตร์เรื่องนี้ยังคงสามารถดูได้บนแพลตฟอร์มแบ่งปันวิดีโอ YouTube  และเว็บไซต์ห้องสมุดดิจิทัล Internet Archive
การถ่ายทำ

ภาพยนตร์เรื่องนี้ได้รับมอบหมายจากสมเด็จพระราชินีนาถเอลิซาเบธที่ 2 เพื่อเฉลิมฉลองในการที่พระราชโอรสองค์โตของพระองค์ เจ้าชายชาลส์ได้ดำรงพระอิสริยยศเป็นเจ้าชายแห่งเวลส์ กำกับโดย ริชาร์ด คอสตัน เขียนบทโดย แอนโทนี่ เจย์ บรรยายโดย ไมเคิล แฟลนเดอร์ส ภาพยนตร์เรื่องนี้เป็นการผลิตร่วมกันของบีบีซีและไอทีวี
เป็นความคิดของ วิลเลียม เฮเซลไทน์ ซึ่งขณะนั้นเป็นเลขาธิการสื่อมวลชน และจอห์น บราบอร์น ผู้ผลิตรายการโทรทัศน์ (ลูกเขยของลอร์ดเมานท์แบ็ตเทน) ซึ่งทั้งคู่เชื่อว่าการแสดงชีวิตประจำวันของราชวงศ์ทางโทรทัศน์จะช่วยฟื้นความนิยมจากสาธารณชน
คอสตันได้รับการติดต่อในเดือนมีนาคม ค.ศ. 1968 และเริ่มถ่ายทำในวันที่ 8 มิถุนายน ที่ Trooping the Colour
เนื้อหาทั้งหมด 43 ชั่วโมงสำหรับสารคดี ได้เริ่มตัดต่อในเดือนมีนาคม ค.ศ. 1969 ขณะที่การถ่ายทำสิ้นสุดในเดือนพฤษภาคม ฉากทั้งหมดจะต้องได้รับความเห็นชอบจากคณะกรรมการที่ปรึกษาซึ่งมีเจ้าชายฟิลิป ดยุกแห่งเอดินบะระ พระสวามีของสมเด็จพระราชินีนาถเป็นประธาน อย่างไรก็ตาม คอสตันได้รับอนุญาตให้ถ่ายทำทุกอย่างที่เขาต้องการ เขาเล่าในภายหลังว่า  สมเด็จพระราชินีทรงทอดพระเนตรภาพยนตร์เรื่องนี้ทั้งหมดหนึ่งเดือนก่อนการออกอากาศ
เนื้อหา

สารคดีความยาว 110 นาทีนี้ ครอบคลุมหนึ่งปีในชีวิตของสมเด็จพระราชินี นำเสนอข้อมูลเชิงลึกในด้านส่วนตัวของราชวงศ์ ตลอดจนบทบาทของสถาบันกษัตริย์ในศตวรรษที่ 20 วันธรรมดากำหนดบรรยากาศโดยเริ่มจากผู้ชมอย่างเป็นทางการ ตามด้วยมื้อกลางวันและปาร์ตี้ในสวนยามบ่าย ในตอนเย็นราชินีจะเลือกชุดที่จะสวมใส่ในการเสด็จไปทอดพระเนตรละครโอเปร่า
ต่อมาในภาพยนตร์เรื่องนี้ เจ้าชายฟิลิปและลูก ๆ ของพระองค์เพลิดเพลินกับบาร์บีคิวที่ปราสาทแบลมอรอล ในสกอตแลนด์ ในอีกฉากหนึ่ง พระราชินีทรงซื้อไอศกรีมให้เจ้าชายเอ็ดเวิร์ดจากร้านค้า ซึ่งขัดกับตำนานที่ว่าพระนางไม่เคยถือเงินเลย มีอยู่ช่วงหนึ่ง เจ้าชายชาร์ลส์กำลังฝึกเชลโลอยู่ และสายได้บาดเข้าที่ใบหน้าของเจ้าชายเอ็ดเวิร์ดน้องชายพระองค์ ฉากที่สมาชิกในราชวงศ์กำลังรับประทานอาหารเช้า ดูโทรทัศน์ เล่นสกีน้ำ เป็นเจ้าภาพจัดทีมโอลิมปิกของอังกฤษ และรับประทานอาหารกลางวันกับริชาร์ด นิกสัน ประธานาธิบดีสหรัฐอเมริกาในขณะนั้น ภาพยนตร์ยังมีฉากเสด็จประพาสอเมริกาใต้ของราชวงศ์ และฉากที่เจ้าหญิงแอนน์ขณะเสด็จเยือนแท่นขุดเจาะก๊าซในทะเลเหนือ
ในตอนท้าย พระราชินีทรงสนทนากับครอบครัวของพระองค์ เรื่องบทสนทนากับรัฐมนตรีกระทรวงมหาดไทย ซึ่งกล่าวถึงแขกที่ไม่ปรากฏชื่อในพระราชวังว่าเป็น "กอริลลา" ซึ่งเป็นคำที่พระองค์พบว่า "ไม่ปรานีอย่างยิ่ง"  อย่างไรก็ตาม พระองค์เล่าถึงการพบกับแขกรับเชิญว่า "ฉันยืนอยู่กลางห้องและกดกริ่ง ประตูก็เปิดออก และมีกอริลลาตัวหนึ่ง คุณรู้ไหม เขา  มีลำตัวสั้นและแขนยาว"